Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2025. gada 12. jūnija sēdē

Iepirkuma procedūras

**“Par tiesībām noslēgt vispārīgo vienošanos par piesūcinātu koka gulšņu ar metāla plāksnēm galos piegādi”**

Identifikācijas Nr.RS/2025/35

**NOLIKUMS**

**Rīga**

**2025**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
	1. Iepirkuma procedūras mērķis ir vadoties no nolikumā noteiktajām pretendentu atlases prasībām, atklātā iepirkuma procedūrā atlasīt piegādātājus, ar kuriem RP SIA “Rīgas satiksme” (turpmāk – Pasūtītājs) noslēgs vispārīgo vienošanos par piesūcinātu koka gulšņu ar metāla plāksnēm galos piegādi un noteikt saimnieciski izdevīgāko piedāvājumu pirmajam piegādes apjomam saskaņā ar tehnisko specifikāciju.
	2. Iepirkuma procedūras veids – atklāta iepirkuma procedūra (turpmāk – iepirkuma procedūra) saskaņā ar Pasūtītāja Iepirkuma nolikumu.
	3. Galvenais CPV kods: 34947000-7 (gulšņi un gulšņu sastāvdaļas). Papildu CPV kods. 34947100-8 (gulšņi) un 34946000-0 (dzelzceļa sliežu ceļa būves materiāli un piederumi).
	4. Iepirkuma paredzamā līguma cena: 202 582,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
3. **Iepirkuma identifikācijas numurs:** RS/2025/35.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģistrēts Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv, un

Māra Volkova, tel. +371 67104863, e-pasts – Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt piegādāt nolikumā paredzēto preci, un, iesniedzot piedāvājumu, apliecinās spējas sniegt šajā nolikumā minēto preču piegādes, kā arī slēgt vispārīgo vienošanos (turpmāk – vispārīgā vienošanās) ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2025. gada 7. jūlija plkst. 15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
7. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2. pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. finanšu piedāvājuma, kas sagatavots saskaņā ar nolikuma 19.punkta un 3.pielikuma prasībām;
		4. tehniskā piedāvājuma, kas sagatavots atbilstoši nolikuma 20.punkta prasībām.
9. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
	2. Piedāvājumu variantu iesniegšana šajā iepirkuma procedūrā nav pieļaujama.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. **Iepirkuma priekšmets:** Piegādātājam jāveic piesūcinātu koka gulšņu ar metāla plāksnēm galos (turpmāk arī – Preces) piegāde saskaņā ar Tehniskās specifikācijas (2.pielikums) un līguma noteikumiem (4.pielikums).
	2. **Piegādes grafiks un pieņemšanas kārtība:**
		1. Pirmā gada piegādes grafiks (2025. gadā kopā plānots pasūtīt 2400 gulšņus):
* 800 gulšņi jāpiegādā 120 darba dienu laikā no iepirkuma līguma noslēgšanas brīža;
* 1600 gulšņi jāpiegādā 150 darba dienu laikā no iepirkuma līguma noslēgšanas brīža.
	+ 1. Nākamo gadu piegāde jāveic pa daļām atbilstoši nepieciešamībai un saskaņā ar Pasūtītāja pilnvarotās personas pasūtījumiem, ievērojot paziņojumā par cenu aptaujas rezultātiem norādīto piegādes termiņu.
		2. Orientējošais otrā gada piegādes apjoms:
* 2026. gadā plānots pasūtīt 3000 gulšņus.
	1. **Garantijas termiņš:** saskaņā ar vispārīgajā vienošanās noteikto**.**
1. **Vispārīgās vienošanās izpildes laiks un vieta**
	1. Pasūtītājs slēdz Vispārīgo vienošanos (4.pielikums) **ar ne vairāk kā 10 (desmit) pretendentiem**, kuri būs iesnieguši Tehniskās specifikācijas prasībām atbilstošus piedāvājumus. Ja piedāvājumus iesniegs mazāks pretendentu skaits, tad vispārīgā vienošanās tiks slēgta ar visiem pretendentiem, kuri iesnieguši nolikuma prasībām atbilstošus piedāvājumus.
	2. Pretendentam ar zemāko cenas piedāvājumu tiks piešķirtas iepirkuma līguma slēgšanas tiesības un noslēgts iepirkuma līgums par pirmā gada Preču piegādi. Vispārīgās vienošanās ietvaros plānots veikt cenu aptauju par piegādes tiesību piešķiršanu otrā gada (2026.gada) piegādēm.
	3. Vispārīgās vienošanās pielikumi tiks izstrādāti pēc iepirkuma uzvarētāju paziņošanas saskaņā ar iepirkuma procedūras nolikumā, tā pielikumos un iepirkuma procedūras uzvarētāju piedāvājumos ietverto informāciju.
	4. Norēķini starp Pasūtītāju un Izpildītāju tiek veikti saskaņā ar vispārīgajā vienošanās (projekts nolikuma pielikumā Nr.4) noteikto kārtību.
	5. Vispārīgās vienošanās darbības termiņš: 2 (divi) gadi no iepirkuma līguma noslēgšanas brīža.
	6. Piegādes vieta – Rīga.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas vispārīgās vienošanās slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu vispārīgās vienošanās slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas vispārīgās vienošanās slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.

1. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās vispārīgās vienošanās summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt vispārīgās vienošanos, tad apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **Prasības pretendenta tehniskajām un profesionālajām spējām**
	1. Pretendentam ne vairāk kā 3 (trīs) iepriekšējos gados (2022., 2023., 2024. un 2025.gadā līdz piedāvājuma iesniegšanai) ir pieredze sliežu ceļu piesūcinātu koka gulšņu ar metāla plāksnēm piegādē ne mazāk kā 1000 gabalu apjomā.
	2. Ja pretendents ir apvienība, tad vismaz vienam apvienības dalībniekam jāatbilst 17.1. punktā noteiktajiem kritērijiem.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu Pretendenta atbilstību Pasūtītāja izvirzītajām atlases prasībām, Pasūtītājs pārbaudīs par Pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	2. Kopā ar piedāvājumu pretendentam jāiesniedz šādi “Pretendentu dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt vispārīgās vienošanās, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:

Tabula Nr.1

|  |  |  |  |
| --- | --- | --- | --- |
| Nr. | Līguma priekšmets, daudzums  | Līguma izpildes gads | Pasūtītājs, Pasūtītāja atbildīgā persona, telefona nr. un/vai e-pasts |
| 1. |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz Pretendenta tehniskajām un profesionālajām spējām, Pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 EUR bez PVN, katram šādam apakšuzņēmējam izpildei nododamo vispārīgās vienošanās daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās vispārīgās vienošanās cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
1. **Finanšu piedāvājums**
	1. Finanšu piedāvājums jāsagatavo saskaņā ar noteikto formu (3.pielikuma), cenas norādot EUR bez PVN. Cenā ietilpst: Preces vērtība, piegāde, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar Preces piegādes līguma izpildi saistītās izmaksas.
	2. Piedāvājuma cena jānorāda ar precizitāti 2 (divas) zīmes aiz komata.
	3. Piedāvājumā nedrīkst būt svītrojumi, labojumi.
2. **Tehniskais piedāvājums**
	1. Pretendentam jāiesniedz piedāvāto piesūcināto koka gulšņu ar metāla plāksnēm (turpmāk – prece) tehniskā dokumentācija, kas apliecina to atbilstību Tehniskajai specifikācijai, ieskaitot Tehniskās specifikācijas 3. un 4. punktā minētos dokumentus. Pretendentam jāiesniedz dokumenta kopija (piemēram, līgums, rēķins vai apliecinājums), kas apliecina, ka koksnes piesūcināšanai izmantotais biocīds (t.i., koksnes konservants – kreozots) ir iegādāts no ražotāja, kuram kompetentā valsts institūcija ir izsniegusi biocīda lietošanas atļauju 8. produktu veidam, kas atļauj attiecīgo biocīdu piedāvāt tirgū un lietot noteiktajā teritorijā. Pasūtītājs par atbilstību noteiktajām prasībām pārliecinās, iegūstot attiecīgo informāciju publiskajā datubāzē: <https://videscentrs.lvgmc.lv/lapas/biocidi#63806437> (t.i., piešķirtās valsts atļaujas Latvijā).
	2. Pretendenta piedāvātajai precei jāatbilst Eiropas Savienības noteikumiem, tā nav iekļauta un uz to nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam, tajā skaitā uz preci, preces izgatavošanai izmantotajām izejvielām (izejmateriāliem) nav attiecināmas starptautiskās vai nacionālās sankcijas, kas reglamentē ierobežojumus un aizliegumus preču pārvietošanai, pārstrādei u.tml.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota Iepirkuma komisija.
	2. No sākuma Iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tiem pretendentiem, kuriem būtu piešķiramas vispārīgās vienošanās slēgšanas tiesības.
	9. Iepirkuma komisija attiecībā uz Pretendentiem, kuriem būtu piešķiramas vispārīgās vienošanās slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Vispārīgā vienošanās tiks noslēgta ar ne vairāk kā 10 (desmit) pretendentiem, kuri atbilst nolikumā noteiktajām atlases prasībām, kuru piedāvājumi ir atbilstoši nolikuma prasībām un kuri piedāvā **zemāko cenu pirmā gada Preču piegādei**.
	2. Pretendentu (vispārīgās vienošanās dalībnieku) piedāvājumi pirmā gada Preču piegādei tiks vērtēti pēc pretendentu iesniegtā finanšu piedāvājuma, līguma slēgšanas tiesības piešķirot pretendentam, kurš iesniedzis piedāvājumu ar zemāko cenu. Ja divi vai vairāki pretendenti ir piedāvājuši vienādu cenu, Komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**

23.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.

23.2. Komisija lēmumu par iepirkuma procedūras rezultātiem pieņem ar balsu vairākumu. Ja Komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.

* 1. Lēmumu par iepirkuma procedūras rezultātiem pieņem Iepirkuma komisija saskaņā ar nolikuma 22.punktā noteikto piedāvājumu izvēles kritēriju.
	2. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	3. Pēc lēmuma pieņemšanas visi Pretendenti 5 (piecu) darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
1. **Vispārīgās vienošanās noslēgšana**
	1. Iepirkuma komisijas lēmums un paziņojums par iepirkuma procedūras uzvarētājiem, ar kuriem tiks slēgta vispārīgās vienošanās, ir pamats vispārīgās vienošanās sagatavošanai. Vispārīgās vienošanās tiek slēgta uz Pretendentu piedāvājuma pamata atbilstoši vispārīgās vienošanās projektam, kas pievienots nolikumam kā 4.pielikums.
	2. Ja izraudzītais Pretendents atsakās slēgt vispārīgo vienošanos ar Pasūtītāju vai neparaksta to 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt iepirkuma līgumu), Iepirkuma komisija pieņem lēmumu slēgt vispārīgo vienošanos ar nākamo Pretendentu, kurš iesniedzis iepirkuma procedūras nolikumam atbilstošu saimnieciski visizdevīgāko piedāvājumu, ar mazāku skaitu Pretendentu vai pārtraukt iepirkuma procedūru, neizvēloties nevienu piedāvājumu.
	3. Ja tiek pieņemts lēmums slēgt vispārīgo vienošanos ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt iepirkuma līgumu vai neparaksta to 5 (piecu) darba dienu laikā pēc iepirkuma līguma saņemšanas, Pasūtītājs pieņem lēmumu slēgt vispārīgo vienošanos ar mazāku skaitu piegādātāju vai pārtraukt iepirkuma procedūru, neizvēloties nevienu piedāvājumu.
	4. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	5. 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
2. **PIELIKUMI**

1. pielikums – Tehniskā specifikācija;

 2. pielikums – Pieteikuma forma;

3.pielikums – Finanšu piedāvājuma forma;

 4.pielikums – Vispārīgās vienošanās projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

* + - 1. **pielikums**

Iepirkuma procedūras nolikumam

“Par tiesībām noslēgt vispārīgo vienošanos par

piesūcinātu koka gulšņu ar metāla plāksnēm galos piegādi”

identifikācijas Nr. RS/2025/35

**TEHNISKĀ SPECIFIKĀCIJA[[1]](#footnote-2)**

“Piesūcinātu koka gulšņu ar metāla plāksnēm galos”

*Iepirkuma priekšmeta apraksts*:

1. **Tehnoloģiskās prasības koksnei**
	1. Gulšņiem jābūt izgatavotiem no svaigi zāģētas koksnes: priedes, egles (egle var sastādīt ne vairāk kā 10 % no kopējā daudzuma).
	2. Koksnei nedrīkst būt:
		1. zari zem tiešās sliežu uzlikšanas vietas;
		2. puvušas zaru vietas;
		3. bojāti zari;
		4. ne vairāk kā trīs zari uz vienu gulsni ar diametru ne lielāku kā 25 mm;
		5. divdaļīgā serde;
		6. puve;
		7. sēnītes vai joslas ar tām;
		8. mīkstās apmales;
		9. plaisas ne vairāk kā 1/3 no gulšņa sijas garuma vai biezuma;
		10. šķiedras novirze 10 % no taisnās līnijas;
		11. iezāģējumi ne vairāk kā 20 mm dziļumā un 40 mm platumā;
		12. zāģējuma malās jābūt notīrītai mizai un plēves apvalkam;
		13. zariem jābūt nocirstiem līdz attīrītajai virsmai;
		14. savērpti;
		15. izmantoti deguši vai zibens skarti koki;
		16. izmantoti sausi nokaltuši koki;
		17. koka vēzis;
		18. svešķermeņi.
2. **Piegādājamās produkcijas izmēri**
	1. Sūcinātu koka gulšņu izmēri: 230+10/-3x 160+10/-3 x 2450+30/-30 mm.
	2. Gulšņu apakšējās pēdas platums 230 mm. Gulšņu virsmas platumam jābūt ne šaurākam kā 160 mm.
	3. Apakšējai virsmai jābūt vienmērīgi platai.
3. **Piesūcināšanas tehniskie noteikumi**
	1. Koksnes apstrādei drīkst izmantot kreozotu, kas atbilst 2012. gada 22. maija Eiropas Parlamenta un Padomes Regulā (ES) Nr. 528/2012 par biocīdu piedāvāšanu tirgū un lietošanu noteiktajām prasībām, kā arī 2006. gada 18. decembra Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK, noteiktajām prasībām.
	2. Piesūcināšanai jāizmanto konservants (kreozots C pakāpes (WEI-C)), kā noteikts Eiropas standartā LVS EN 13991 „Akmeņogļu pirolīzes produkti. Produkti uz akmeņogļu darvas bāzes: kreozīti. Specifikācijas un testēšana.” un prasībās (skatīt tabulu):

|  |  |  |  |
| --- | --- | --- | --- |
| **Prasības** | **Vienība** | **Lielums** | **Pārbaudes metode** |
| Ūdenī šķīstoši fenoli | svara % | Max. 3 | atbilst LVS EN 1014-4 |
| Benzo[a]pirena saturs | ppm | Max. 50 | atbilst LVS EN 1014-3 |

* 1. Konservantam jānodrošina gulšņu kondicionālā pretestība ne mazāka kā 0,5 x 106 OM[[2]](#footnote-3).
	2. Koksne derīga piesūcināšanai, ja absolūtais mitrums nepārsniedz 22 %.
	3. Konservanta patēriņš: skujkoka (priedei, eglei) – ne mazāk par 70 – 100 kg/ m3.
	4. Gulšņu piesūcināšanas jābūt vienmērīgi visā garumā un dziļumam: skujkoka ne mazāk kā 5 mm.
	5. Piesūcināšanu veikt sertificētā impregnēšanas cehā.
	6. Jāiesniedz dokumentu kopijas par piegādāto konservanta daudzumu un tā esamību pasūtījumu izpildei, kā arī par faktisko patēriņu uz katru piegādātas preces partiju atsevišķi.
	7. Jāiesniedz piesūcināšanas konservantu sertifikāta/-u vai tehniskās pases kopijas un ražotāja izsniegtu piesūcināšanas tehnoloģiskā procesu apraksta kopiju.
	8. Produkcijai jāpievieno kompetentās institūcijas izsniegta dokumenta kopiju, kas apstiprina piedāvātās preces atbilstību standartiem LVS EN 13145 „Dzelzceļa aprīkojums. Sliežu ceļš. Koka gulšņi un brusas.”, LVS EN 599 „Koksnes un tās izstrādājumu ilgizturība. Koksnes konservantu iedarbības noteikšanas bioloģiskie testi.”, LVS EN 13991 „Akmeņogļu pirolīzes produkti. Produkti uz akmeņogļu darvas bāzes: kreozīti. Specifikācijas un testēšana.” un Tehniskās specifikācijas prasībām vai ekvivalentam.

*Piedāvājot ekvivalentu preci, kas ražota trešajās valstīs, pretendentam jāiesniedz ražotāja dokumentācijas kopija vai Eiropas standartiem atbilstošu Latvijas Republikas vai citas valsts testēšanas un kalibrēšanas laboratoriju un sertificēšanas un inspicēšanas institūciju izsniegtu detalizētu kvalitātes kontroles sistēmu apraksta kopija par piedāvātās preces pārbaudes rezultātiem, kas pierāda, ka piedāvātā prece ir ekvivalenta 3.10. punktā minētajiem standartiem un Tehniskās specifikācijas prasībām.*

1. **Marķējums un tehnoloģiskās prasības gala metāla plāksnei**
	1. Uz visiem gulšņiem jābūt norādītam ražošanas gadam. Marķējumam jābūt izvietotam gulšņa virsmas centrā.
	2. Cinkotās galu plāksnes paredzētas plaisu veidošanās samazināšanai gulšņu galos. Plāksnes zobu forma minimāli bojā gulšņu galu koksnes struktūru.
	3. Plāksnes izmēri: 70 x 218 x 1,5 mm.
	4. Plāksnes materiāls: FeE280G.
	5. Mehāniskās īpašības: Rm: 370 – 510 Mpa; Re: min. 280 Mpa.
	6. Pārklājums: karstais cinks 275 g/m2 EKOZINC.
	7. Izgatavots atbilstoši DIN EN 10142; DIN EN 10143 un DIN EN 10147 standartu prasībām.
	8. Jāiesniedz metāliskās plāksnes ražotāja izdots tehniskais apraksts, kas apliecina atbilstību Tehniskās specifikācijas prasībām.
2. **Piegādes grafiks un pieņemšanas kārtība**
	1. Pirmā gada piegādes grafiks (2025. gadā kopā plānots pasūtīt 2400 gulšņus):

5.1.1. 800 gulšņi jāpiegādā 120 darba dienu laikā no iepirkuma līguma noslēgšanas brīža;

5.1.2. 1600 gulšņi jāpiegādā 150 darba dienu laikā no iepirkuma līguma noslēgšanas brīža.

* 1. Nākamo gadu piegāde jāveic pa daļām atbilstoši nepieciešamībai un saskaņā ar Pasūtītāja pilnvarotās personas pasūtījumiem, ievērojot paziņojumā par cenu aptaujas rezultātiem norādīto piegādes termiņu.
	2. Orientējošais otrā gada piegādes apjoms:

 2026. gadā plānots pasūtīt 3000 gulšņus.

1. **Kvalitātes nodrošināšana un pārbaudes**
	1. Pasūtītājs var veikt preču kvalitātes nodrošināšanas auditus, ja tas tiek uzskatīts par nepieciešamu, kā arī pieprasīt preču paraugus un nosūtīt tos neatkarīgiem ekspertiem vai sertificētām organizācijām ekspertīzes veikšanai, kā arī nodot ekspertīzei piegādātās preces paraugus izlases veidā.

**2. pielikums**

Iepirkuma procedūras nolikumam

“Par tiesībām noslēgt vispārīgo vienošanos par

piesūcinātu koka gulšņu ar metāla plāksnēm galos piegādi”

identifikācijas Nr. RS/2025/35

**PIETEIKUMA FORMA**

**Pieteikums**

**Iepirkuma procedūrā “Par tiesībām noslēgt vispārīgo vienošanos par piesūcinātu koka gulšņu ar metāla plāksnēm galos piegādi”**

identifikācijas Nr. RS/2025/35

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālruņa numurs** |  |
| **E-pasta adrese** |  |

1. **PIETEIKUMS**

Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies vispārīgās vienošanās piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir -\_\_\_\_\_\_\_\_\_\_\_\_\_\_\_\_\_ [[3]](#footnote-4)

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:

- juridiskajai personai, vienībai vai struktūrai, kura reģistrēta Krievijas Federācijā;

- fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;

- fiziskajai personai, kas dzīvo Krievijas Federācijā.

Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā**[[4]](#footnote-5)**.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**3.pielikums**

Iepirkuma procedūras nolikumam

“Par tiesībām noslēgt vispārīgo vienošanos par

piesūcinātu koka gulšņu ar metāla plāksnēm galos piegādi”

identifikācijas Nr. RS/2025/35

**FINANŠU PIEDĀVĀJUMA FORMA
Iepirkuma procedūrā “Piesūcinātu koka gulšņu ar metāla plāksnēm galos”**

identifikācijas Nr. RS/2025/35

Pretendents \_\_\_\_\_\_\_\_\_\_\_\_\_\_\_\_\_\_\_\_(*pretendenta nosaukums*) piedāvā veikt piesūcinātu koka gulšņu ar metāla plāksnēm galos piegādi atbilstoši šādām prasībām un par šādu cenu:

|  |  |  |  |  |  |  |
| --- | --- | --- | --- | --- | --- | --- |
| **Piegādes priekšmeta nosaukums** | **Pirmā gada piegādes termiņi (dienās)** | **Mērvienība** | **Pirmā gada** **piegādes apjoms (gab.)** | **Ražotājs, preces nosaukums, tehniskie dati** | **Cena\* par vienu gab. EUR, bez PVN**  | **Cena kopā par visu apjomu EUR, bez PVN** |
| Piesūcinātu koka gulšņu ar metāla plāksnēm galos | 120 dienas | gabali | 800 |  |   |   |
| 150 dienas | 1 600 |  |  |  |
| **Kopā:** |  |

*\*Cenā iekļautas visas ar preces piegādi saistītās izmaksas, t.sk. transportēšanas izmaksas, nodokļi (izņemot PVN), nodevas, nepieciešamo atļauju saņemšana no trešajām personām, muitas maksājumi u.c.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4. pielikums**

Iepirkuma procedūras nolikumam

“Par tiesībām noslēgt vispārīgo vienošanos par

piesūcinātu koka gulšņu ar metāla plāksnēm galos piegādi”

identifikācijas Nr. RS/2025/35

VISPĀRĪGĀS VIENOŠANĀS PROJEKTS

**VISPĀRĪGĀ VIENOŠANĀS Nr.\_\_**

par piesūcinātu koka gulšņu ar metāla plāksnēm galos piegādi

Rīgā,

*Datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_ personā, kura rīkojas saskaņā ar valdes pilnvarojumu, no vienas puses,

un

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais Piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais Piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais Piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

visi kopā turpmāk tekstā saukti Līdzēji,

pamatojoties uz Pasūtītāja rīkotās iepirkuma procedūras “Par tiesībām noslēgt vispārīgo vienošanos par piesūcinātu koka gulšņu ar metāla plāksnēm galos piegādi” (identifikācijas Nr. RS/2025/35) rezultātiem, turpmāk tekstā – iepirkuma procedūra, noslēdza šādu vispārīgo vienošanos:

1. **DEFINĪCIJAS**
	1. Iespējamais piegādātājs – iepirkuma procedūrā atlasītais piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības Pasūtītājam piegādāt piesūcinātos koka gulšņus ar metāla plāksnēm galos (turpmāk tekstā – Prece), saskaņā ar Vienošanās nosacījumiem.
	2. Piegādātājs – Iespējamais piegādātājs, kurš noslēdz Iepirkuma līgumu.
	3. Prece –piesūcinātie koka gulšņi ar metāla plāksnēm galos, ko Iespējamajiem piegādātājiem ir tiesības piedāvāt Pasūtītājam. Preces specifikācija norādīta Vienošanās 1.pielikumā.
	4. Atbilstošs cenu piedāvājums – (1) Iespējamā piegādātāja atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem piegādes kritērijiem atbilstošs un (4) savlaicīgi Pasūtītājam elektroniski iesniegts dokuments.
	5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem piegādātājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
	6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem piegādātājiem nosūta Pasūtītāja pilnvarota persona, un kurš satur informāciju par Cenu aptaujas rezultātiem.
	7. Iepirkuma līgums – starp Pasūtītāju un Iespējamo piegādātāju Vienošanās ietvaros noslēgts iepirkuma līgums par krāsaino metāla izstrādājumu piegādi.
2. **VIENOŠANĀS PRIEKŠMETS UN DARBĪBAS TERMIŅŠ**
	1. Vienošanās nosaka kārtību, kādā Pasūtītājs izvēlas Preces Piegādātājus Vienošanās darbības laikā.
	2. Vienošanās priekšmets ir pasūtījumam atbilstošas Preces piegāde saskaņā ar 1.pielikumā ietverto tehnisko specifikāciju un Vienošanās noteikumiem.
	3. Vienošanās nosaka kārtību, kādā Pasūtītājs no Iespējamo piegādātāju loka izvēlas to Piegādātāju, kas nodrošinās Preču piegādi atbilstoši Pasūtītāja vajadzībām, kā tiks slēgts Iepirkuma līgums par pasūtījumu un kādi ir piegādes noteikumi.
	4. Vienošanās ir spēkā no brīža, kad to paraksta visi Līdzēji, un darbojas **2 (divus) gadus** no tās parakstīšanas brīža.
	5. Pasūtītājs Vienošanās izpildes laikā ir tiesīgs iepirkt Preci tādā apjomā, kāds tam ir nepieciešams - Pasūtītājam nav pienākuma pirkt Preci visas līgumcenas apjomā.
3. **PIEGĀDĀTĀJA IZVĒLE**
	1. Par pirmo Preču piegādi saskaņā ar Tehnisko specifikāciju Iepirkuma līguma slēgšanas tiesības iegūst Piegādātājs, kurš noteikts iepirkuma procedūras rezultātā un ir iesniedzis atbilstošu piedāvājumu ar zemāko cenu. Pirmās piegādes Iepirkuma līguma slēgšanas tiesības tiek piešķirtas \_\_\_\_\_\_\_(*piegādātāja nosaukums*). Piegāde jāveic saskaņā ar Tehniskajā specifikācijā norādītajiem pirmās piegādes termiņiem. Līdz ar Vienošanās noslēgšanu tiek uzskatīts, ka ar \_\_\_\_(*piegādātāja nosaukums*) ir noslēgts Iepirkuma līgums par pirmo piegādi, pamatojoties uz Vienošanās noteikumiem, iepirkuma procedūras rezultātiem un Piegādātāja iesniegto piedāvājumu.
	2. Lai noteiktu attiecīgās Preces piegādes partijas Piegādātāju kārtējai (2026.gada) piegādei, Pasūtītājs nosūta elektroniski atbilstoši Vienošanās 2.pielikuma formai sagatavotu cenu aptauju visiem Iespējamajiem piegādātājiem, norādot nepieciešamo Preci, tās apjomu, piegādes termiņu un nepieciešamības gadījumā papildus iesniedzamo tehnisko dokumentāciju. Preces piegādes termiņš orientējoši ir 20 (divdesmit) darba dienu laikā no Paziņojuma par cenu aptaujas rezultātiem nosūtīšana dienas, bet nepieciešamības gadījumā piegādes termiņš var tikt mainīts.
	3. Iespējamajiem piegādātājiem jāiesniedz Vienošanās 3.pielikumā ietvertajai formai atbilstošs cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu.
	4. Cenu piedāvājuma izvēles kritērijs ir viszemākā cena (par 1 (vienu) vienību (t.i., “1 (viena) gabala cena EUR bez PVN”).
	5. Ja Vienošanās 3.2.punktā noteiktajā termiņā Iespējamais piegādātājs neiesniedz cenu piedāvājumu, tiek uzskatīts, ka viņš atsakās no konkrētās piegādes.
	6. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo piegādātāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo piegādātāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo cenas līmeni.
	7. Pasūtītājam ir tiesības lūgt precizēt vai skaidrot Iespējamā piegādātāja iesniegto cenas piedāvājumu.
	8. Ja abi Iespējamie piegādātāji piedāvājuši viszemāko cenu, tad Pasūtītājs nosūta šiem Iespējamajiem piegādātājiem atkārtotu cenu aptauju iesniegt piedāvājumus Preces piegādei. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Ja atkārtotā cenu aptaujā Iespējamie piegādātāji iesniedz piedāvājumus ar vienādām cenām piegādes tiesības tiek piešķirtas tam pretendentam, kurš Vienošanās darbības laikā nav atteicies no līguma saistību izpildes vai ir atteicies no mazāka preču pozīciju skaita par citu vai citiem pretendentiem, kas iesnieguši vienādas zemākās cenas. Gadījumā, ja ir iesniegtas divas vienādas, zemākās cenas un abu pretendentu atteikumu skaits no saistību izpildes ir identisks, tad piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
	9. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa Pasūtītāja pilnvarotā persona nosūta Iespējamajam piegādātājam atbilstoši Vienošanās 4.pielikuma formai sagatavotu Paziņojumu par cenu aptaujas rezultātiem.
	10. Līdz ar Paziņojuma nosūtīšanas dienu, tiek uzskatīts, ka ar Iespējamo piegādātāju, kas piedāvājis zemāko Preces cenu, ir noslēgts Iepirkuma līgums, pamatojoties uz Vienošanās noteikumiem. Paziņojumā tiek norādīts periods, kurā ir jāpiegādā prece.
	11. Ja Piegādātājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam piegādātājam, kas piedāvāja nākamo zemāko cenu.
4. **VIENOŠANĀS TERMIŅŠ, VIENOŠANĀS KOPĒJĀ SUMMA UN NORĒĶINU KĀRTĪBA**
	1. Vienošanās kopējā līgumcena ir **EUR 202 582,00** (divi simti divi tūkstoši pieci simti astoņdesmit divi euro 00 centi) bez PVN.
	2. Preces cenā ir iekļautas šādas izmaksas - piegāde, transportēšana uz norādīto piegādes vietu, izkraušana, garantija, apmaiņas izmaksas un citi izdevumi, kas saistīti ar preces piegādi.
	3. Papildus līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
	4. Samaksa par Preci tiek veikta 30 (trīsdesmit) dienu laikā pēc Preces piegādes, pieņemšanas Vienošanās noteiktajā kārtībā un rēķina saņemšanas, pārskaitot attiecīgo summu uz Piegādātāja rēķinā norādīto bankas kontu.
	5. Pavadzīmēs un rēķinos Piegādātājam ir obligāti jānorāda Vienošanās numurs. Piegādātājam ir pienākums sūtīt rēķinus uz Pasūtītāja elektronisko pastu: rekini@rigassatiksme.lv.
	6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
5. **PIEGĀDES KĀRTĪBA UN TERMIŅI**
	1. Piegādātājs Preci piegādā uz Pasūtītāja noliktavu Kleistu ielā 28, Rīgā (vai citā Pasūtītāja norādītajā adresē Rīgā) Cenu aptaujā norādītajā termiņā.
	2. Pirmās piegādes termiņi:
		1. **800** **gulšņi** jāpiegādā **120 darba dienu** laikā no Vienošanās noslēgšanas brīža, par precīzu piegādes vietu un laiku Pasūtītāja un Piegādātāja pilnvarotās personas rakstiski e-pastā vienojas atsevišķi;
		2. **1600** **gulšņi** jāpiegādā **150 darba dienu** laikā no Vienošanās noslēgšanas brīža, par precīzu piegādes vietu un laiku Pasūtītāja un Piegādātāja pilnvarotās personas rakstiski e-pastā vienojas atsevišķi.
	3. Pasūtītāja pilnvarotā persona, pieņemot no Piegādātāja Preci, 3 (trīs) darba dienu laikā pārbauda tās daudzuma un kvalitātes atbilstību Līguma noteikumiem un pavadzīmē norādītajam. Atbilstības gadījumā Pasūtītājs paraksta pavadzīmi, kas kļūst par šī Līguma neatņemamu sastāvdaļu. Ja tiek konstatēts, ka Preces veids vai daudzums neatbilst dokumentiem, no pavadzīmes nepiegādātās Preces tiek svītrotas vai tiek veikti labojumi Preču daudzumā, un veikts pavadzīmes pārrēķins - novērtējums naudas izteiksmē.
	4. Ja Prece ir neatbilstošā kvalitātē vai konstatējama citāda neatbilstība Vienošanās noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sagatavo Neatbilstības pieteikumu un nosūta to Piegādātāja pilnvarotajai personai uz elektroniskā pasta adresi. Tādā gadījumā, tiek uzskatīts, ka Preces piegāde nav veikta un Pasūtītājs, ja minētie trūkumi netiek novērsti Preces piegādes termiņa ietvaros vai Piegādātājs nepierāda, ka Neatbilstības pieteikumā norādītie trūkumi vai neatbilstības nav pamatoti, piemēro līgumsodu Piegādātājam atbilstoši 10.2.apakšpunktā noteiktajai kārtībai līdz brīdim, kamēr Piegādātājs nenovērsīs konstatētās nepilnības.
	5. Ja tiek konstatēti Preces trūkumi vai neatbilstības, Piegādātājam 3 (trīs) darba dienu laikā jāveic atbilstošas Preces piegāde vai, ja ir piegādāts neatbilstošs Preces daudzums, atlikušo Preču piegāde. Piegādātājam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas.
	6. Piegādātājam 2 (divu) darba dienu laikā pēc Neatbilstības pieteikuma saņemšanas jāatsūta rakstisks paskaidrojums par Neatbilstības pieteikumā norādītajām neatbilstībām.
	7. Ja Piegādātājs nepilda 5.5.punkta noteikumus un nesniedz argumentētu skaidrojumu vai pierādījumus, ka Neatbilstības pieteikumā norādītās neatbilstības nav patiesas, tiek uzskatīts, ka Piegādātājs piekrīt Neatbilstības pieteikumā minētajiem trūkumiem vai neatbilstībām.
	8. Ja Piegādātājs nepiekrīt Pasūtītāja Neatbilstības pieteikumā norādītajiem Preces trūkumiem vai neatbilstībām, Līdzēji strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Precei ir trūkumi vai neatbilstības, Piegādātājs sedz ekspertīzes izmaksas.
	9. Ja Pasūtītājam rodas šaubas par piegādātās Preces izcelsmi, Pasūtītājam ir tiesības to nosūtīt oriģinālajam Preces ražotājam vai tā autorizētam pārstāvim, lai veiktu tās pārbaudi atbilstībai. Ja oriģinālais Preces ražotājs vai tā autorizēts pārstāvis konstatē Preces neatbilstību, Izpildītājs apmaina Preci pret atbilstošu, bet, ja tas nav iespējams, par saviem līdzekļiem 5 (piecu) dienu laikā izved Preci no Pasūtītāja teritorijas un atmaksā neatbilstošās Preces samaksu un Preces nosūtīšanas pārbaudei izdevumus Pasūtītājam.
6. **PRECES KVALITĀTE**
	1. Precei jānodrošina garantijas laiks **24 (divdesmit četri) mēneši**, skaitot no pušu abpusēji parakstīta pieņemšanas — nodošanas akta vai iesniegtās pavadzīmes saņemšanas. Garantija attiecas uz izgatavošanas defektiem, bojājumiem, kas radušies transportējot preci, kā arī uz to, ka Prece saglabās savas īpašības garantijas laikā.
	2. Garantijas termiņa laikā problēmas un trūkumi bez maksas jānovērš ar Pasūtītāju saskaņotos termiņos, kuri pēc Pasūtītāja pieprasījuma nedrīkst būt ilgāki par 10 (desmit) dienām. Puses ir tiesīgas vienoties par garāku termiņu, ja tam ir objektīvs pamatojums. Preces ar bojājumiem, kas radušies transportēšanas rezultātā, Pasūtītājs nepieņems un neapmaksās. Šādu bojātu izstrādājumu Izpildītājs apmaina pret jaunu par saviem līdzekļiem un piegādā to 10 (desmit) dienu laikā uz Pasūtītāja pilnvarotās personas norādīto adresi.
	3. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Piegādātājam, nosūtot Neatbilstības pieteikumu uz Piegādātāja pilnvarotās personas elektronisko e-pasta adresi un paziņojot pa tālruni. Pieteikumā norāda Līguma numuru, īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Neatbilstības pieteikuma iesniegšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par pamatu soda sankciju piemērošanai.
	4. Ja nav iespējams novērst trūkumus, Piegādātājs nodrošina bojātas Preces nomaiņu 10 (desmit) dienu laikā no Neatbilstības pieteikuma nosūtīšanas dienas.
7. **KONFIDENCIALITĀTE**
	1. Līdzēji apņemas neizpaust trešajām personām ar Vienošanās izpildi iegūto, to rīcībā esošo jebkādu tehnisko, juridisko un finansiālo informāciju par otru Līdzēju un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Vienošanās darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Vienošanās un tās pielikumu teksts, kā arī informācija par Vienošanās cenu un izpildi (piegādi, veiktajiem darbiem, Vienošanās pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
8. **PUŠU pienākumi un tiesības**
	1. Piegādātājs apņemas:
		1. Piegādāt Pasūtītājam Preci pasūtītajā apjomā, kvalitātē un termiņā.
		2. Samaksāt Vienošanās 9. punktā minētos līgumsodus par saistību neizpildi vai nepienācīgu izpildi noteiktajos termiņos.
		3. Saskaņot ar Pasūtītāju iepirkuma procedūras piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.
	2. Pasūtītājs apņemas:
		1. Samaksāt Piegādātājam par piegādāto Preci Vienošanās 4.2. punktā noteiktajā termiņā;
		2. Piegādes vietā pieņemt pasūtīto Preci.
		3. Pieņemt lēmumu atļaut vai atteikt Iespējamā piegādātāja apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
	3. Piegādātājs, iesniedzot piedāvājumu Vienošanās 3.2. punktā noteiktajā kārtībā, ir tiesīgs objektīvu iemeslu dēļ nomainīt Piegādātāja piedāvājumā norādīto Preci (piemēram, ražotājs vairs nepiedāvā konkrēto Preci, ražotājs ir veicis izmaiņas piedāvātās Preces specifikācijā un tā vairs neatbilst Tehniskajai specifikācijai, Preci nevar piegādāt norādītajā termiņā u.c.) pret cita ražotāja Preci, kas pilnībā atbilst Pasūtītāja Tehniskajā specifikācijā izvirzītajām prasībām. Šādā gadījumā Iespējamajam Piegādātājam vai Piegādātājam jāiesniedz dokumenti par Preci un tās atbilstību tehniskās specifikācijas prasībām.
9. **LīgumsodI un PUŠU ATBILDĪBA**
	1. Par Vienošanās 4.2.punktā paredzētās norēķinu kārtības neievērošanu Pasūtītājs maksā līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
	2. Par Preces piegādes termiņu nokavēšanu Pasūtītājam ir tiesības pieprasīt Piegādātājam līgumsodu 0,1% apmērā no nepiegādātās Preces vērtības par katru nokavēto dienu.
	3. Ja Piegādātājs atsakās no Iepirkuma līguma izpildes par Vienošanās paredzēto preču piegādi, Pasūtītājam ir tiesības piemērot Piegādātājam līgumsodu EUR 3 000,00 (trīs tūkstoši *euro* 00 centi) apmērā par katru šādu gadījumu.
	4. Ja Iespējamais piegādātājs atsauc savu cenu piedāvājumu par Vienošanās paredzēto preču piegādi līdz Paziņojuma saņemšanai, Pasūtītājam ir tiesības piemērot Iespējamajam piegādātājam līgumsodu EUR 1500,00 (viens tūkstotis pieci simti euro, 00 centi) apmērā par katru šādu gadījumu.
	5. Gadījumā, ja Pasūtītājs Līguma darbības laikā konstatē, ka koka gulšņi ir piesūcināti ar kreozotu, kas neatbilst Pasūtītāja Tehniskās specifikācijas prasībām un šo faktu ar ekspertīzes slēdzienu ir apstiprinājis pieaicināts neatkarīgs eksperts, Pasūtītājam ir tiesības piemērot Piegādātājam līgumsodu EUR 20 000,00 apmērā par katru šādu gadījumu attiecībā uz Vienošanās paredzēto preču piegādi. Ja ekspertīzē tiek konstatēts, ka koka gulšņi ir piesūcināti ar kreozotu, kas neatbilst Pasūtītāja Tehniskās specifikācijas prasībām, ekspertīzes izmaksas sedz Piegādātājs.
	6. Preces piegādes termiņa kavējuma laikā tiek ieskaitīts viss laika periods, kas pārsniedz Vienošanās 5.1. punktā un 5.2.punktā(attiecibā uz pirmā gada preču piegādēm) norādīto Preces piegādes termiņu.
	7. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	8. Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	9. Līgumsoda samaksa neatbrīvo Līdzējus no Vienošanās un/vai Iepirkuma līguma saistību izpildes, tai skaitā no zaudējumu segšanas.
	10. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
	11. Pasūtītājam ir tiesības ieturēt līgumsodu no Piegādātājam izmaksājamās summas.
	12. Vienošanās neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Vienošanās izbeigšanai no Piegādātāja puses.
	13. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja Iespējamais piegādātājs/Piegādātājs vai tā amatpersonas, Vienošanās vai Iepirkuma līguma izpildē iesaistītie Iespējamā piegādātāja/Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam piegādātājam/Piegādātājam līgumsodu 2 (divu) līgumcenu, kas noteikta Vispārīgās vienošanās 4.1.punktā, apmērā.
	14. Gadījumā, ja Pasūtītājs konstatē, ka Piegādātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	15. Iespējamajam piegādātājam/Piegādātājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/files/sadarbibas_ar_darijumu_partneriem_pamatprincipi_2025.pdf>. Gadījumā, ja Iespējamais piegādātājs/Piegādātājs neievēro šos pamatprincipus, Pasūtītājs ir tiesīgs izbeigt Vienošanos ar šo Iespējamo piegādātāju vai Iepirkuma līgumu.
10. **VIENOŠANAS UN IEPIRKUMA LĪGUMA grozīšana un izbeigšana**
	1. Visi pēc Vienošanās spēkā stāšanās rakstiski sagatavotie grozījumi vai papildinājumi ir Vienošanās neatņemama sastāvdaļa.
	2. Pasūtītājam ir tiesības vienpusēji atkāpties no Vienošanās, rakstiski paziņojot Iespējamajiem piegādātājiem 1 (vienu) mēnesi iepriekš.
	3. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
		1. atkārtoti Vienošanās laikā tiek piegādāta nekvalitatīva vai neatbilstoša Prece un tas konstatēts Vienošanā noteiktajā kārtībā;
		2. Vienošanās laikā Iespējamais piegādātājs vismaz 2 reizes atsakās no Iepirkuma līguma izpildes.
		3. Iespējamais piegādātājs nosūta rakstisku paziņojumu Pasūtītājam par izstāšanos no Vienošanās.
	4. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
	5. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	6. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja tā piedāvātā prece neatbilst Eiropas Savienības noteikumiem, tā nav iekļauta un uz to nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam, tajā skaitā uz preci, preces izgatavošanai izmantotajām izejvielām (izejmateriāliem) nav attiecināmas starptautiskās vai nacionālās sankcijas, kas reglamentē ierobežojumus un aizliegumus preču pārvietošanai, pārstrādei u.tml.
	7. Ja Piegādātājs Preci nepiegādā vairāk par 5 (piecām) dienām no paredzētā piegādes termiņa vai atsakās no piegādes, Pasūtītājs ir tiesīgs vienpusēji izbeigt Iepirkuma līgumu un rīkot atkārtotu Cenu aptauju. Šādā gadījumā Pasūtītājam ir tiesības prasīt piedāvājumus iesniegt īsākā termiņā.
	8. Pasūtītājam ir tiesības izbeigt Iepirkuma līgumu vienpusējā kārtā pirms termiņa, ja ir konstatēti Vienošanās 10.7. punktā minētie fakti vai ja Iepirkuma līgumu nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	9. Pasūtītājam ir tiesības izbeigt Vispārīgo vienošanos vienpusējā kārtā, par to informējot rakstiski visus Vispārīgās vienošanās dalībniekus, ja normatīvo aktu izmaiņas paredz, ka biocīda lietošanas atļauja 8. produktu veidam (t.i., koksnes konservantam – kreozotam) netiek atjaunota Eiropas Savienībā.
11. **PILNVAROTĀS PERSONAS**
	1. Pasūtītājs par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_\_\_, tālr. \_\_\_\_\_\_, mob.tālr. \_\_\_\_\_, e-pasts:\_\_\_\_\_\_\_\_\_\_;
	2. Iespējamo piegādātāju pilnvarotās personas Vienošanās darbības laikā norādītas Vienošanās 5.pielikumā.
	3. Pasūtītāja pilnvarotajai personai Vienošanās darbības laikā ir tiesības:
		1. nosūtīt un Pasūtītāja vārdā parakstīt Cenu aptaujas;
		2. saņemt un izvērtēt Iespējamo piegādātāju iesniegtos cenu piedāvājumus;
		3. parakstīt un nosūtīt Paziņojumu;
		4. organizēt un uzraudzīt Iepirkuma līguma izpildi, tai skaitā organizēt Preces pasūtīšanu, pieņemšanu, preču – pavadzīmju, rēķinu pieņemšanu, apstiprināšanu un nodošanu samaksas veikšanai.
	4. Iespējamo piegādātāju pilnvarotajām personām Vienošanās darbības laikā ir tiesības:
		1. nosūtīt un parakstīt cenu piedāvājumu;
		2. organizēt Iepirkuma līguma izpildi, tai skaitā organizēt Preces piegādi.
12. **Nepārvaramā vara**
	1. Līdzēji nav atbildīgi par savu saistību izpildi, ne arī par saistību neizpildes vai nepienācīgas izpildes rezultātā otram Līdzējam radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Līdzējs nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē Vienošanās atsevišķu daļu izpildes termiņus, bet netraucē izpildīt Vienošanos kopumā, Līdzēji saskaņo savu turpmāko rīcību attiecībā uz Līguma izpildi un tā termiņiem.
	4. Līdzējam, kura darbību apgrūtina nepārvaramas varas apstākļi, nekavējoties jāinformē par to otru Līdzēju, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Vienošanās izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Vienošanos darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Vienošanās noteiktajā kārtībā.
13. **Strīdu izskatīšanas kārtība**
	1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otra Līdzēja pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
14. **Citi noteikumi**
	1. Neviens no Iespējamajiem piegādātājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
	2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
	3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu uz Vienošanās norādītajām adresēm, ievērojot sekojošus nosacījumus:
		1. nosūtot paziņojumu pa e-pastu paziņošanas nosūtīšanas laiks tiek fiksēts uz Pasūtītāja elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu;
		2. ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
	5. Līdzēju rekvizītu nomaiņas gadījumā Līdzēji apņemas viens otru par to brīdināt 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	6. Visa iepirkuma procedūras ietvaros iesniegtie piedāvājumi un sniegtā papildu informācija ir neatņemama Vienošanās sastāvdaļa.
	7. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	8. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
	9. Vienošanās ir sagatavota latviešu valodā, parakstīta elektroniski ar drošiem elektroniskiem parakstiem, kas satur laika zīmogus. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Katram no Līdzējiem ir pieejams abpusēji parakstīta Vienošanās elektroniskā formātā

Pielikumi:

* + 1. Tehniskā specifikācija;
		2. Cenu aptauja;
		3. Cenu piedāvājums;
		4. Paziņojums;
		5. Iespējamo piegādātāju pilnvaroto personu saraksts.
1. **Līdzēju rekvizīti un paraksti**

|  |  |
| --- | --- |
| **PASŪTĪTĀJS:****RP SIA “Rīgas satiksme”**Reģ.Nr. LV40003619950Adrese: Vestienas ielā 35, Rīgā, LV-1035Banka: AS "Citadele banka"Kods: PARXLV22Konts: LV56PARX0006048641565**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_.\_\_\_\_\_ | **IESPĒJAMIE PIEGĀDĀTĀJI****“”**Reģ.Nr. Adrese: Banka: Kods Konts **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Vispārīgās vienošanās pielikums Nr. 1

**TEHNISKĀ SPECIFIKĀCIJA**

***„Par piesūcinātu koka gulšņu ar metāla plāksnēm galos piegādi”***

Vispārīgās vienošanās pielikums Nr.2

CENU APTAUJA Nr.\_\_\_\_

202\_\_.gada \_\_\_.\_\_\_\_\_\_\_\_\_

Lūdzu iesniegt cenu piedāvājumu kārtējā Iepirkuma līguma piešķiršanai, aizpildot šī pasūtījuma cenu sadaļu, saskaņā ar 202\_\_\_.gada \_\_.\_\_\_\_\_\_ noslēgto Vispārīgo vienošanos Nr.\_\_\_\_.

Piesūcinātu koka gulšņu ar metāla plāksnēm galos piegāde

|  |  |  |  |
| --- | --- | --- | --- |
| **Nr.p.k.** | **Preces nosaukums** | **Plānotais piegādes apjoms (gab.)** | **Pretendenta piedāvājums** |
| **Ražotāja preces nosaukums, tehniskie dati** | **Ražotājs** | **1 (viena) gabala cena\*\* EUR bez PVN** | **Summa EUR bez PVN** ***(plānotais apjoms x cena par 1 (vienu) gabalu)*** |
| 1. | Piesūcināti koka gulšņi ar metāla plāksnēm galos |  |  |  |  |  |
| **Kopā:** |  |

Pasūtītāja pilnvarotā persona \_\_\_\_\_\_\_\_\_\_\_\_

 (paraksts)

Cenu piedāvājums jānosūta pa e-pastu uz adresi \_\_\_\_\_\_\_\_\_\_\_\_\_

Vispārīgās vienošanās pielikums Nr.3

CENU PIEDĀVĀJUMS Nr. \_\_\_

Rīga, 202\_\_.gada \_\_\_.\_\_\_\_\_\_\_\_\_

Ar šī cenu piedāvājuma iesniegšanu Iespējamais piegādātājs apliecina, ka ir spējīgs piegādāt cenu piedāvājumā norādīto Preci un Iepirkuma līguma piešķiršanas gadījumā apņemas pildīt Iepirkuma līgumu no Paziņojuma saņemšanas brīža.

Piesūcinātu koka gulšņu ar metāla plāksnēm galos piegāde

|  |  |  |  |
| --- | --- | --- | --- |
| **Nr.p.k.** | **Preces nosaukums** | **Plānotais piegādes apjoms (gab.)** | **Pretendenta piedāvājums** |
| **Ražotāja preces nosaukums, tehniskie dati** | **Ražotājs** | **1 (viena) gabala cena\*\* EUR bez PVN** | **Summa EUR bez PVN** ***(plānotais apjoms x cena par 1 (vienu) gabalu)*** |
| 1. | Piesūcināti koka gulšņi ar metāla plāksnēm galos |  |  |  |  |  |
| **Kopā:** |  |

Iespējamā piegādātāja pilnvarotā persona \_\_\_\_\_\_\_\_\_\_\_\_

 (paraksts)

Vispārīgās vienošanās pielikums Nr.4

PAZIŅOJUMS

Rīga, 202\_\_.gada \_\_\_.\_\_\_\_\_\_\_\_\_ Nr.\_\_\_\_\_\_\_\_\_

 <Piegādātāja nosaukums>

<Adrese>

1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”, Rīga, Kleistu ielā 28, Latvija, LV – 1067; tālrunis +371-\_\_\_\_\_\_\_\_\_\_;
2. Iepirkuma līguma priekšmets: piesūcinātu koka gulšņu ar metāla plāksnēm galos piegāde.
3. Piedāvājuma izvēles kritērijs: viszemākā cena
4. Datums, kad nosūtīta cenu aptauja – \_\_\_.\_\_\_.202\_\_.
5. Cenu piedāvājumu iesniegšanas termiņa pēdējās dienas datums – \_\_\_.\_\_\_\_.202\_\_.
6. Saņemto cenu piedāvājumu skaits un piedāvātās cenas:
7. Iespējamais piegādātājs, kuram tiek piešķirtas pasūtījumā Nr.\_\_\_ norādīto piesūcinātu koka gulšņu ar metāla plāksnēm galos piegādes tiesības:
8. Preču piegādes termiņš: \_\_\_\_\_\_\_ darba dienu laikā no paziņojuma nosūtīšanas dienas.

Pasūtītāja pilnvarotā persona \_\_\_\_\_\_\_\_\_\_\_\_\_\_\_\_

 (paraksts)

Vispārīgās vienošanās pielikums Nr.5

IESPĒJAMO PIEGĀDĀTĀJU PILNVAROTO PERSONU SARAKSTS

|  |  |  |  |
| --- | --- | --- | --- |
| Nr.p.k. | Iespējamā piegādātāja nosaukums | Pilnvarotās personas vārds, uzvārds, ieņemamais amats | Pilnvarotās personas kontaktinformācija |
| 1. |  |  |  |
| 2. |  |  |  |

1. Tehniskās specifikācijas aktualizācijas datums: 2025.gada 23.aprīlī. [↑](#footnote-ref-2)
2. Kondicionālā pretestība ir rādītājs, kuru pārbauda atbilstoši IEC 60093:1980 ED2 „Cietu elektrisko izolācijas materiālu tilpuma un virsmas pretestības testa metodes”. Kondicionālās pretestības ir konkrētā materiāla vadītāja pretestību, kura šķērsgriezums ir 1 m2 un garums 1 m, lielums ir ≥1,0х106ом. OM – ommetrs. [↑](#footnote-ref-3)
3. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-4)
4. Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri. [↑](#footnote-ref-5)